Tranzistorul cu efect de câmp

Tranzistoarele cu efect de câmp (prescurtat TEC; în engleză field effect transistor, FET) sunt cele mai importante semiconductoare active. Ele se numesc astfel pentru că modificarea conductivităţii canalului se face cu ajutorul unui câmp electric mai intens sau mai slab în funcţie de potenţialul electrodului de comandă, numit grilă.


Tehnologia acestor tranzistoare este simplă, dispozitivul ocupă puţin loc, au o rezistenţă de intrare mult mai mare decât tensiunea bipolară (tipic de ordinul M(), un zgomot mai redus comparativ cu tranzistoarele bipolare, iar dependenţa de temperatură a parametrilor tranzistorului este mai slabă decât a tranzistorului bipolar.


Tranzistoarele cu efect de câmp utilizează un singur tip de purtători de sarcină, care circulă printr-un canal semiconductor. Electrodul de comandă are rolul de a modifica conductivitatea canalului, în acest fel modificându-se valoarea curentului comandat. Funcţionarea lui se bazează pe modificarea conductibilităţii unui canal realizat dintr-un material semiconductor prin aplicarea unui câmp electric. Întrucât conducţia electrică este asigurată de un singur tip de purtători de sarcină asemenea dispozitive se numesc şi tranzistoare unipolare.


Curentul se închide printr-o zonă semiconductoare (care reprezintă însăşi canalul) între doi electrozi unul numit sursă - pentru că furnizează purtătorii de sarcină (goluri sau electroni)  şi celălalt numit drenă - care are rolul de a colecta purtătorii. Curentul din canal este numit curentul de drena 

. De notat că prin canal circulă purtătorii majoritari (circulă şi cei minoritari dar contribuţia lor la curentul din canal este mică).

După cum canalul este realizat în volum sau la suprafaţa substratului semiconductor putem deosebii doua tipuri de tranzistoare cu efect de câmp:

· TEC-J tranzistor cu efect de câmp cu grilă joncţiune;
· TEC-MOS tranzistor cu efect de câmp cu grilă izolată. Materialul folosit pentru izolaţie este bioxidul de siliciu (metal-oxid-semiconductor).

O clasificarea a tranzistoarelor cu efect de câmp ar fi următoarea:

TECMOS:

· cu canal indus: canal n; canal p;

· cu canal iniţial: canal n; canal p;

TEC-J: canal n; canal p;

6. TRANZISTOARE CU EFECT DE CÂMP CU JONCŢIUNE (TEC-J)

Tranzistorul cu efect de câmp cu poartă joncţiune este un dispozitiv electronic cu patru electrozi (D-drenă, S-sursă, G-grilă sau poartă şi B-substrat).


La tranzistoarele cu efect de câmp cu poartă joncţiune (TEC-J), între grilă şi canalul conductor există o joncţiune invers polarizată. Tensiunea aplicată între grilă şi sursă controlează conducţia în canalul dintre drenă si sursa. Curentul de grilă este mult mai mic decât curentul de bază de la tranzistoarele bipolare, având valori de ordinul zecilor de nanoamperi.


După tipul de dopare, există două tipuri de tranzistoare TEC-J: cu canal de tip n şi cu canal p (Fig.6.1).


În Fig.6.1 săgeata arată sensul curentului direct prin joncţiunile grilă-canal şi bază-canal; în aplicaţii, joncţiunea porţii trebuie totdeauna polarizată invers.

Fig.6.1. Structura şi simbolul tranzistorului.


Structura unui TEC-J conţine două joncţiuni PN: joncţiunea grilă-canal şi joncţiunea bază-canal. Regulile de trecere ale acestor joncţiuni delimitează partea activă a componentei. Curentul de drenă al tranzistorului este controlat prin câmpul electric aplicat regiunilor de trecere ale joncţiunilor, care modifică grosimea efectivă a canalului.

6.1. Principiu de funcţionarea TEC-J.


În Fig.6.2 se prezintă un TEC-J la care canalul este de tipul N, iar grila este conectată la canal prin intermediul unui strat semiconductor de tipul P​+. Tranzistorul este TEC-J cu canal n (sunt cele mai frecvent utilizate).

Fig.6.2. TEC-J cu canal n.


Dacă se polarizează joncţiunea invers, zona de golire se extinde mai mult în semiconductorul mai slab dopat, se extinde deci în zona canalului, astfel tranzistorul prezintă între grilă şi sursă o rezistenţă de intrare foarte mare. Astfel curentul de grilă este curentul invers de saturaţie al joncţiunilor PN. Zona P se numeşte substrat. Grila este legată la electrodul substratului B, aşa încât secţiunea canalului  să se modifice şi prin intermediul acestei joncţiuni aflată în  polarizare inversă.
6.2. Caracteristicile grafice ale TEC-J.


Pentru determinarea principiului de funcţionare se porneşte de la Fig.6.3.

Fig.6.3. Schemă de alimentare TEC-J.


Deoarece joncţiunea grilă-canal este invers polarizată rezultă că acest tranzistor nu are caracteristică de intrare. În consecinţă, se va urmări funcţionarea studiind caracteristicile de ieşire 

 şi respectiv caracteristica de transfer a dispozitivului 

6.2.1. Caracteristica de ieşire.


Pentru evidenţierea funcţionării TEC-J se porneşte de la trasarea caracteristicii de ieşire din Fig.6.4.

Fig.6.4. Caracteristica de ieşire pentru TEC-J.


În Fig.6.4. s-au făcut următoarele notaţii:

 - curentul de drena;

 - tensiunea grilă-sursă;

 - tensiunea drenă-sursă;

- tensiunea drenă-sursă de strangulare;

- tensiunea drenă-sursă de prag la care are loc strangularea canalului.


Se constată existenţa în planul caracteristicilor de ieşire a trei regiuni: regiunea triodă, regiunea de strangulare şi regiunea pentodă.
· regiunea de triodă 

· regiunea de ştrangulare

unde:

 - curentul de drenă între grilă şi sursă, pentru tranzistoare cu tensiune nulă.
· regiunea pentodă

La valori mici ale UDS, curentul de drenă este aproximativ proporţional cu tensiunea drenă-sursă, tranzistorul comportând-se ca un rezistor (regiunea de triodă). Valoarea rezistenţei ohmice echivalente depinde de tensiunea aplicată pe grilă; avem o regiune de rezistenţă controlată de tensiunea aplicată pe grilă.

Valoarea minimă a acestei rezistenţe este obţinută când grila este legată la sursă, 

La valori mari ale UDS, curentul încetează practic să mai depindă de tensiunea drenă-sursă, ieşirea comportându-se ca o sursă de curent controlată de tensiunea de grilă. Analiza comportării tranzistorului în această zonă se face prin ridicarea caracteristicii de transfer.
6.2.2. Caracteristica de transfer.

Această caracteristică prezintă utilitate practică numai pentru regiunea pentodă, regiune în care funcţionează tranzistorul atunci când este utilizat ca amplificator. Deoarece în regiunea pentodă ID nu se modifică practic cu UDS, va exista o singură caracteristică de transfer a tranzistorului. Această caracteristică este prezentată în Fig.6.5.

Fig.6.5. Caracteristica de transfer pentru TEC-J.


Canalul existent iniţial poate fi închis progresiv prin aplicarea unei tensiuni grilă-sursă negative. Pentru tensiuni UDS suficient de mari, curentul depinde parabolic de tensiunea grilă-sursă UGS.


La variaţii mici în jurul unui punct de funcţionare, acţiunea tranzistorului poate fi descrisă prin transconductanţă (Fig.6.6).

Fig.6.6. Dependenţa transconductanţei de tensiunea UGS pentru TEC-J.


Valoarea maximă a transconductanţei se obţine cu grila legată la sursă, când 

Comparaţia între cele două zone analizate arată un lucru extrem de interesant: alegând o tensiune de grilă, rezistenţa din regiunea de rezistenţă controlată este inversul transconductanţei din regiunea de saturaţie.


Este util să cunoaştem o limită aproximativă între aceste două regiuni. Astfel, pentru o tensiune poartă-sursă fixată, frontiera între regiunea de rezistor controlat şi aceea de sursă de curent controlată este la o valoare a tensiunii drenă-sursă egală cu comanda grilei, adică coincide cu curba de ştrangulare.

6.3. Efectul variaţiilor de temperatură asupra TEC-J.


La fel ca în cazul oricărui dispozitiv semiconductor, caracteristicile statice ale lui TEC-J depind şi ele de temperatură. Această dependenţă este însă mai slabă comparativ cu tranzistoarele bipolare şi mai mult decât atât există un punct static de funcţionare pentru care influenţa temperaturii este practic nulă (Fig.6.7).

Fig.6.7. Caracteristica de transfer pentru TEC-J ca funcţie de temperatură.

6.4. Aplicaţii ale TEC-J.

6.4.1. Sursă de curent cu TEC-J.


Cel mai simplu circuit cu TEC-J este cel din Fig.6.8.a), în care prin legarea grilei la sursă se obţine o sursă de curent. Acest lucru este evident pe caracteristica de ieşire trasată la 

, adică cu grila şi sursa în scurtcircuit. Singurul lucru de care trebuie să avem grijă este ca tensiunea drenă-sursă, coborând, să nu se apropie de valoarea UP de unde tranzistorul începe să semene cu o rezistenţă.

Fig.6.8.  Sursă de curent cu TEC-J.


Circuitul precedent este simplu, dar prezintă două dezavantaje. În primul rând, valoarea curentului sursei nu poate fi programată de către proiectant, fiind egală cu IDSS (Fig.6.8.b). Există însă asemenea circuite, gata selectate de producător după valorile lui IDSS şi vândute ca surse de curent. Totuşi, în aplicaţii este nevoie uneori sa ajustăm fin valoarea sursei de curent. Un al doilea dezavantaj al circuitului este acela că intensitatea curentului de drenă nu este perfect constantă, crescând uşor cu tensiunea VDS: sursa de curent nu este una ideală.


O rezolvare comună pentru aceste dezavantaje poate fi găsită dacă se ia în considerare faptul că o problemă asemănătoare s-a întâlnit la tranzistoarele bipolare când se menţinea VBE constant. Soluţia era să se intercaleze o rezistenţă în circuitul emitorului şi aceasta este rezolvarea parţială şi a dezavantajelor amintite mai sus. Se ajunge, astfel, la sursa de curent perfecţionată din Fig.6.9.a.


Determinarea punctului de funcţionare se poate face prin rezolvarea ecuaţiilor de funcţionare care sunt ecuaţii de gradul II. Dacă s-ar rezolva sistemul de ecuaţii s-ar găsi două soluţii; cea cu valoare mai mare pentru ID corespunde ramurii din dreapta a parabolei, care nu face parte din caracteristică, şi trebuie ignorată.

O altă variantă de determinarea a punctului de funcţionare este utilizarea caracteristicilor grafice (Fig.6.9.b).


Dacă modificăm valoarea rezistenţei din drenă, se modifică şi panta „dreptei de sarcină” şi putem, astfel, ajusta valoarea sursei de curent între zero şi IDSS. Introducerea rezistentei RS îmbunătăţeşte şi comportarea sursei de curent, aşa cum se poate constata în Fig.6.9.c). Aici am trasat caracteristica de transfer pentru două valori  diferite ale tensiunii drenă-sursă. Dacă sursa ar fi legată direct la masă (

) dreapta de sarcină ar fi verticală şi punctul de funcţionare s-ar deplasa la modificarea lui VDS, din M în N. În cazul introducerii rezistenţei RS, modificarea punctului de funcţionare are loc din poziţia P în poziţia Q. Este clar că variaţia curentului ID este mai mică decât în prima situaţie şi este cu atât mai mică cu cât dreapta de sarcină se apropie de orizontală, adică cu cât rezistenţa RS creşte. Creşterea rezistenţei din drenă apropie funcţionarea sursei de curent de cea ideală.

Fig.6.9.  Sursă de curent (aproape ideală) cu TEC-J.

6.4.2. Repetor pe sursă.


În aplicaţia anterioară, introducerea rezistentei RS a permis să se aducă tranzistorul în punctul de funcţionare dorit fără să fie nevoie de utilizarea unei surse negative pentru polarizarea porţii. Acelaşi circuit poate fi utilizat şi pentru a îndeplini o cu totul altă funcţie (Fig.6.10.a). Dacă se conectează drena direct la alimentarea pozitivă, se desface grila de la masă şi se leagă la o tensiune de intrare Uin variabilă, se obţine un repetor pe sursă. Ca să înţelegem funcţionarea sa, se revine la metoda dreptei de sarcină (Fig.6.10.b). Acum însă, expresia lui UGS are forma 
[image: image35.wmf]GSinDs

UUIR

=-

.

Dreapta de sarcină are în continuare panta 

 dar nu mai trece prin origine ci intersectează axa orizontală la coordonata Uin.


Dacă tensiunea de intrare Uin suferă variaţii în jurul valorii zero, dreapta de sarcină se deplasează paralel cu ea însăşi, fiind translatată pe orizontală cu ΔUin. Dacă dreapta de sarcină are panta (în modul) mult mai mică decât caracteristica de transfer variaţiile tensiunii grilă-sursă sunt mult mai mici decât acelea ale tensiunii de intrare.

În aceste condiţii, variaţiile tensiunii de intrare se regăsesc (puţin atenuate) ca variaţii ale potenţialului sursei, aşa cum se observă în FIG.6.10.c), unde s-a desenat evoluţiile în timp ale celor două potenţiale; s-a obţinut un circuit repetor. Avantajul lui esenţial este că intensitatea curentului absorbit de la sursă de semnal este extrem de mică (zeci de nA la frecvenţă nulă şi determinată de capacitatea de intrare la frecvenţe mari).

Fig.6.10.  Repetor pe sursă cu TEC-J.


În concluzie putem spune că amplificarea repetorului pe sursă este în permanenţă subunitară, iar între potenţialul ieşirii şi cel al intrării există un decalaj.

6.4.3. Atenuator controlat.


S-A folosit de multe ori un divizor rezistiv pentru a produce o tensiune continuă de valoare convenabilă. Acelaşi dispozitiv poate fi utilizat, însă, şi ca atenuator, pentru a aplica pe o rezistenţă de sarcină un semnal de tensiune de amplitudine mai mică decât cel produs de generator (Fig.6.11.a). O aplicaţie standard este potenţiometrul de volum cu care se reglează intensitatea semnalului sonor la un amplificator audio. Dezavantajul potenţiometrului este că atenuarea sa nu poate fi controlată decât mecanic; dacă s-ar dori să se controleze electronic, ar trebui un motoraş care să rotească axul potenţiometrului. Tranzistoarele cu efect de câmp, datorită regiunii lor de rezistenţa controlată, permit realizarea unor atenuatoare controlate de o tensiune electrică. Pentru obţinerea s-a se va înlocui rezistenţa R2 a divizorului cu tranzistorul TEC-J la care se controlează tensiunea grilă-sursă (Fig.6.11.a). La valoarea nulă a tensiunii de control, tranzistorul prezintă o rezistenţă de valoare minimă. În aceste condiţii, între amplitudinile semnalelor de intrare şi ieşire avem relaţia

Pe de altă parte, când tensiunea de control, negativă, ajunge la -VP tranzistorul este blocat şi pe sarcină ajunge întregul semnal de intrare. La frecvenţe mari se produce, totuşi, o atenuare datorită capacităţii tranzistorului.

Fig.6.10.  Atenuator: a) Divizor rezistiv; b) TEC-J.


Pentru a apropia şi mai mult comportarea tranzistorului de aceea a unui rezistor, se poate utiliza schema din Fig.6.11.c). Chiar şi cu acest truc, amplitudinea semnalului nu poate fi mai mare de câteva zecimi de volt, altfel acesta va fi distorsionat de dependenţa neliniară a caracteristicii de ieşire.

